wickkiey/tamil-wikipedia-chunked huggingface dataset:
# புத்கார தூபி

**புத்கார தூபி** ( **Butkara Stupa**) , பாகிஸ்தான் நாட்டின் வடமேற்கு எல்லைப்புற மாகாணத்தில் உள்ள சுவாத் பள்ளத்தாக்கில் உள்ளது. இத்தூபி மௌரியப் பேரரசர் அசோகர் காலத்தில் கிமுமூன்றாம் நூற்றாண்டில் நிறுவப்பட்டதாகும். இத்தூபி மௌரியர்கள், இந்தோ கிரேக்கர்கள் மற்றும் குசானர்களின் ஆட்சிக் காலத்தில் ஐந்து முறை விரிவாக்கப்பட்டது.
# புத்கார தூபி

## அகழாய்வு

இத்தூபியின் வளாகம் 1956ல் அகழாய்வு செய்யப்பட்டது. இந்தோ கிரேக்க ஆட்சியாளர்களால் இத்தூபியில் ஹெலனிய கால சிற்பங்கள் வடிவக்கப்பட்டுள்ளது. இத்தூபியின் அகழ்வாராய்ச்சியில் கிடைத்த தொல்பொருட்கள், இத்தாலியில் உள்ள துரின் அருங்காட்சியகத்தில் காட்சிக்கு உள்ளது.
# புத்கார தூபி

## நாணயங்களும், காலமும்

அசோகர் வெளியிட்ட சந்திரகுப்த மௌரியர் உருவம் கொண்ட நாணயங்கள் இத்தூபியின் அகழ்வாராய்ச்சில் கண்டெடுக்கபப்ட்டது. இந்தோ கிரேக்க நாட்டின் மன்னர் மெனாண்டர் உருவம் பொறித்த நாணயமும் கண்டெடுக்கப்பட்டது. மேலும் கிபி முதல் நூற்றாண்டில் ஆட்சி செய்த இந்தோ கிரேக்க மன்னர் இரண்டாம் அசீசிஸ் உருவம் பொறித்த நாணயமும் கண்டெடுக்கப்பட்டது.
# புத்கார தூபி

## இதனையும் காண்க

- சுவத் மாவட்டம்
- சுவாட் பள்ளத்தாக்கு
- பௌத்த யாத்திரைத் தலங்கள்
- பௌத்த தொல்லியற்களங்கள்
# அபிசரவணன்

**அபிசரவணன்** (**Abi Saravanan**) என்பவர் ஒரு இந்தியத் திரைப்பட நடிகராவார். இவர் தமிழ்த்திரைப்படங்களில் நடித்து வருகிறார்.இவர்டூரிங்டாக்கீஸ்(2015) மற்றும்*சாகசம்*(2016) உள்ளிட்டப் படங்களில் நடித்துள்ளார்.
# அபிசரவணன்

## தொழில்

இவர்பொறியியல் பட்டப்படிப்பை முடித்தபின், நடிகர் ஆக விரும்பி, திரைத் துறையில் நுழைய வாய்ப்புகளைத் தேடினார்.துவக்கத்தில் அட்டகத்தி (2012) மற்றும் குட்டிப் புலி (2013) ஆகியவற்றில் சிறியதுணைப் பாத்திரங்களில் நடித்தார்.பின்னர்இவர் எஸ். எஸ். குமரனின் தமிழ்-மலையாள இருமொழித் திரைப்படமான கேரளா நட்டிளம் பெண்களுடனே (2014) திரைப்படத்தில் முன்னணிப் பாத்திரத்திரத்தைஏற்றுநடித்தார். இவரதுஇரண்டாவதுபடம்டூரிங்டாக்கீஸ்(2015), இப்படத்தில்எஸ். ஏ. சந்திரசேகரின்இளவயது பாத்திரத்தில் நடித்தார். இவர்பின்னர்பிரசாந்த்கதாநாயகனாகநடித்த*சாகசம்*(2016) படத்தில் துணைப் பாத்திரத்தில் நடித்தார்.  
2015 இல்இவர்பலகுறைந்தசெலவில்எடுக்கப்பட்டபடங்களானஅறிமுகஇயக்குநரானஜெய்யின்இயக்கத்தில்*பிளஸ் ஆர் மைனஸ்*, சரவண பாண்டியனின்*இறையன்*, *அந்த ஒரு நாள்,**நாடகம்*போன்றபடங்களில்நடித்தார்.
# அபிசரவணன்

## போராட்டங்களில்

மதுரை பாலமேட்டில் ஜல்லிக்கட்டுக்க ஆதரவாக போராட்டம் நடத்தி கைது செய்யப்பட்டார். தில்லியில் தமிழக விவசாயிகள் போராட்டத்தில் அவர்களோடு கடைசிவரை இருந்து போராடினார்.
# அபிசரவணன்

## திரைப்படங்கள்

| 2012 | *அட்டகத்தி* |  |  |
| --- | --- | --- | --- |
| 2013 | *குட்டிப் புலி* |  |  |
| 2014 | *கேரள நாட்டிளம் பெண்களுடனே* | உண்ணிகிருஷ்ணன் |  |
| 2015 | *டூரிங் டாக்கீஸ்* | ஆன்டணி |  |
| 2016 | *சாகசம்* |  |  |
| 2016 | ''பட்டதாரி  
'' | சிவா |  |
| 2017 | *பிளஸ் ஆர் மைனஸ்* | தயாரிப்பில் |  |
| 2017 | *இறையான்* | தயாரிப்பில் |  |
| 2017 | *அந்த ஒரு நாள்* | தயாரிப்பில் |  |
| 2017 | *நாடகம்* | தயாரிப்பில் | } |
# கால் மீ பை யுவர் நேம்

**கால் மீ பை யுவர் நேம்** (**உன் பெயரால் என்னை அழை**, ***Call Me by Your Name***) என்பது 2017 ஆண்டு வெளியான ஒரு திரைப்படமாகும். இப்படத்தை இத்தாலி இயக்குநர் லூகா குவாடனீனோ இயக்கியுள்ளார். ஆண்ட்ரே அக்சிமன் இதே பெயரில் 2007 இல் எழுதிய புதினத்தை அடிப்படையாகக் கொண்டு, ஜேம்ஸ் ஐவரியால் இது எழுதப்பட்டது. இப்படம் படம், 2017 ஆண்டிற்கான சிறந்த தழுவல் திரைக்கதைக்கான ஆஸ்கர் விருதைப் பெற்றிருக்கிறது.
# கால் மீ பை யுவர் நேம்

## கதை

வடக்கு இத்தாலியில் உள்ள சிறு கிராமத்தில் 1980 களில் இக்கதை நடக்கிறது. ஏலியோ, இசையில் ஆர்வம் கொண்ட 17 வயது இளைஞன். கோடை விடுமுறையைக் கழிக்க ஏலியோவின் வீட்டுக்கு வருகிறான் 24 வயது ஆலிவர். இருவருக்கும் இடையில் தன்பால் ஈர்ப்பு ஏற்படுகிறது. இது இயல்பாக ஆணுக்கும் பெண்ணுக்கும் இடையில் ஏற்படும் காதல் போன்றதே என்பதை, ஏலியோவுக்கும் ஆலிவருக்குமான ஈர்ப்பை ‘முதல் காதல்’ என்று ஏலியோவின் தந்தை சொல்கிறபோது உணர்த்துவதாக உள்ளது.  
இருவருக்கும் இடையிலான பிணைப்பு வலுப்படுகிற ஒரு கட்டத்தில், “உன் பெயரால் என்னைக் கூப்பிடு, என் பெயர் சொல்லி உன்னை அழைக்கிறேன்” என்பான் ஆலிவர். இருவர் ஒருவராகிப் போகும் காதலின் இறுதிநிலைக்கு இருவரும் ஆட்படுகிறார்கள். ஆண் – பெண் காதலில் இருக்கிற அதீதமும் தேடலும் தன்பால் ஈர்ப்பிலும் உண்டு எனச் சொல்லியிருப்பதன் மூலம் தன்பால் ஈர்ப்பு இயற்கைக்கு எதிரானது என்ற பிற்போக்கு சிந்தனையை இயக்குநர் கேள்விக்கு உள்ளாக்கியிருக்கிறார்.
# அல்லாடி கிருஷ்ணசாமி ஐயர்

**அல்லாடி கிருஷ்ணசாமி ஐயர்** (*Alladi Krishnaswamy Iyer*; 14 மே 1883 – 3 அக்டோபர் 1953), வழக்கறிஞரும், இந்திய அரசியலமைப்பு நிர்ணய மன்ற உறுப்பினரும் ஆவார். மேலும் 1929 முதல் 1944 முடிய சென்னை மாகாண அரசின் தலைமை வழக்கறிஞராகப் பணியாற்றியவர்.
# அல்லாடி கிருஷ்ணசாமி ஐயர்

## இளமை வாழ்க்கை

சென்னை மாகாணத்தின், தற்போதைய ஆந்திர மாநிலத்தின் நெல்லூர் மாவட்டத்தில் உள்ள புதூர் கிராமத்தில் 1883இல் பிறந்த அல்லாடி கிருஷ்ணசாமியின் தந்தை ஏகாம்பர சாஸ்திரி ஒரு கோயில் பூசாரி ஆவார்.  
1899இல் பள்ளிப் படிப்பை முடித்த கிருஷ்ணசாமி சென்னை கிறித்தவக் கல்லூரியில் வரலாறு படிப்பில் இளங்கலை பட்டம் பெற்றார். பின்னர் வழக்கறிஞர் படிப்பை, சென்னை சட்டக் கல்லூரியில் முடித்தவர். பின்னர் வெங்கலட்சுமியை மணந்தார்.  
1929 முதல் 1944 முடிய சென்னை மாகாண அரசின் தலைமை அரசு வழக்கறிஞராகவும், இந்திய அரசியலமைப்பு நிர்ணய மன்ற உறுப்பினராகவும் பணியாற்றினார்.
# அல்லாடி கிருஷ்ணசாமி ஐயர்

## அல்லாடி நினைவு அறக்கட்டளை

அல்லாடி கிருஷ்ணசாமியின் மகன் அல்லாடி குப்புசாமி, தன் தந்தையின் நினைவாக, சென்னையில் 1983இல் அல்லாடி நினைவு அறக்கட்டளையை நிறுவினார்.
# எம். ஜி. வல்லபன்

**எம். ஜி. வல்லபன்** (*M. G. Vallaban*) என்பவர் தமிழ்த் திரைப்படப் பாடலாசிரியர், கதை, திரைக்கதை ஆசிரியர், திரைப்பட இயக்குநர் திரைப்படத் தயாரிப்பாளர், பத்திரிக்கை ஆசிரியர் என பன்முகம் கொண்டவர் ஆவார். கேரளாவில் பிறந்தவர் என்றாலும் இவர் தமிழில் எழுதினார்.
# எம். ஜி. வல்லபன்

## வாழ்க்கைக் குறிப்பு

இவர் கேரளத்தின் திருச்சூர் பகுதியில் பெரிஞ்ஞினம் என்ற ஊரில் பிறந்தவர். வல்லபனின் பள்ளிப் பருவத்தில் குடும்பம் சென்னை வந்தது. பள்ளிப் படிப்பு மலையாள வழியிலும் தமிழ் வழியிலும் கழிந்தது, என்றாலும் தமிழில் கவிதைகளும் பாடலும் எழுதும் அளவுக்கு ஆற்றலை வளர்த்துக் கொண்டார். இயக்குநர் ஆர்.செல்வராஜ் இயக்கிய பொண்ணு ஊருக்கு புதுசு படத்தில் 'சோலைக்குயிலே காலைக்கதிரே' பாடல் மூலம் பாடலாசிரியராக வல்லபனை அவர் அறிமுகப்படுத்தினார். இளையராஜா இசையில் அப்பாடலைப் பாடிய எஸ். பி. சைலஜாவுக்கும் அதுவே முதல் பாடல். அது பிரமாதமான வெற்றி பெற்றது. அதன் பிறகு இளையராஜாவின் இசையிலும், வேறு சிலரின் இசையிலும் பல பாடல்களை எழுதினார்.  
மணிரத்னம் இயக்கிய படம் உள்பட 18 படங்களுக்கு வல்லபன் கதை, திரைக்கதை எழுதியுள்ளார். தைப்பொங்கல் என்ற படத்தை இயக்கியிருந்தார். இவர் பல மாத இதழ்களை நடத்திய பத்திரிகை ஆசிரியராகவும் இருந்துள்ளார்.
# எம். ஜி. வல்லபன்

## எழுதிய புகழ்பெற்ற பாடல்கள் சில

- மீன்கொடி தேரில் மன்மதராஜன் ஊர்வலம் போகின்றான் (கரும்புவில்)
- தீர்த்தக் கரைதனிலே (தைப்பொங்கல்)
- ஆகாய கங்கை பூந்தேன் மலர் சூடி (தர்மயுத்தம்)
- என்னோடு பாட்டுப் பாடுங்கள்
- மெல்ல மெல்ல என்னைத் தொட்டு
- பூமேலே வீசும் பூங்காற்றே
- நாலு வகை பூவில் மலர்க்கோட்டை
- கண்மலர்களின் அழைப்பிதழ்
- இசைக்கவோ நம் கல்யாணராகம்
- தென்றலோ தீயோ.
- தென்றிலிடை தோரணங்கள் (ஈரவிழிக் காவியங்கள்)
# நவீன் ஜின்டால்

**நவீன் ஜின்டால்** (*Naveen Jindal*) ஓர் இந்தியத் தொழிலதிபர் மற்றும் ஹரியானாமாநிலத்தின் குருச்சேத்திரம் தொகுதியின் முன்னாள் நாடாளுமன்ற உறுப்பினர்.. இவர் ஜின்டால் குழுமத்தின் தலைவராவார் ஜின்டால் குழுமம் இவரது தந்தை ஓபி ஜின்டால் என்பவரால் நிறுவப்பட்டது 14வது மற்றும் 15வது மக்களவை உறுப்பினராக குருச்சேத்திரம் தொகுதியில் இருந்து தேர்வு செய்யப்பட்டார்
# நவீன் ஜின்டால்

## ஆரம்பகால வாழ்க்கை

ஓம் பிரகாசு ஜின்டாலுக்கு மகனாக மார்ச்19,1970ல் ஹரியானா மாநிலத்தின் சஹிசாரில் பிறந்தார். இவரிந் தந்தை மற்றும் தாய் சாவித்ரி ஜின்டால் முன்னாள் ஹரியானா மாநில அமைச்சராவார்கள்.
# நவீன் ஜின்டால்

## அரசியல்

படிக்கும் காலங்களில் அரசியலில் ஆர்வம் கொண்டிருந்தார். மாணவர் தலைவராக டெக்சஸ்பல்கலைகழகத்தில் பொறுப்பு வகித்தார். முதுகலை படிப்பை முடித்து நாடு திரும்பி 2004ம் ஆண்டுஇந்திய தேசிய காங்கிரஸ் கட்சியின் சார்பில் மக்களவை உறுப்பினராக மக்களால் தேர்வு செய்யப்பட்டார், 2009ம் ஆண்டிலும் தேர்வு பெற்றார். 2014ம் ஆண்டு தேர்தலில் தோல்வியைத் தழுவினார். பதவியின் போது பல்வேறு நாடாளுமன்ற குழுக்களில் உறுப்பினராகப் பணியாற்றியுள்ளார்
# நவீன் ஜின்டால்

## சர்ச்சைகள்

2012ம் ஆண்டு செப்டம்பர் மாதம் இந்தியாவின் ஊழல்களில் ஒன்றான நிலக்கரி ஊழலில் அதிகாரத்தைப் பயன்படுத்தி அதிக விலைக்கு விற்றதாக, தேசிய சனநாயக கூட்டணி ஆட்சி தொடங்கி ஐக்கிய முற்போக்கு கூட்டணி ஆட்சி வரை நடைபெற்றதாக குற்றம் சாட்டப்பட்டது.
# சத்யா (2017 திரைப்படம்)

**சத்யா (Sathya)** என்பது 2017 ஆம் ஆண்டில் வெளிவந்த தமிழ்த் திரைப்படம் ஆகும். இதனை பிரதீப் கிருஷ்ண மூர்த்தி என்பவர் இயக்கினார். சிபிராஜ், வரலட்சுமி சரத்குமார், மற்றும் ரம்யா நம்பீசன் ஆகியோர் முக்கியக் கதாப்பத்திரத்தில் நடித்துள்ளனர். இது சனம் எனும் தெலுங்குத் திரைப்படத்தின் மறு உருவாக்கம் ஆகும்.''
# சத்யா (2017 திரைப்படம்)

## கதைச் சுருக்கம்

சத்யா (சிபிராஜ்) சிட்னி, ஆத்திரேலியாவில் வேலை செய்து வருகிறார். அப்போது அவரின் முன்னாள் காதலி சுவேதாவிடம் (ரம்யா நம்பீசன்) இருந்து தொலைபேசி அழைப்பு வருகிறது. அதில் தனக்கு உதவி வேண்டும் எனக் கேட்கிறார். இவர்கள் இருவரும் ஒரே அலுவலகத்தில் ஒன்றாகப் பணி புரிந்தவர்கள். அப்போது இவர்கள் இருவரும் காதலித்தனர். ஆனால் சுவேதாவின் தந்தைக்கு இவர்களின் காதல் பிடிக்காமல் போகவே தொழில் முனைவோரான கௌதம் என்பவரைத் திருமணம் செய்து வைக்கிறார். தனது நண்பரின் சகோதரியின் திருமணத்திற்காக அவர் இந்தியா வருகிறார். இவர் பாபு கான் (சதீஸ்) என்பவரிடம் தானுந்தினை வாடகைக்கு எடுக்கிறார். தனது தங்கையின் விலாசத்தின் மூலமாக ஒரு சந்தாதாரர் அடையாளத் தொகுதிக்கூறினைப் பெறுகிறார்.  
சத்யா, சுவேதாவை ஒரு உணவகத்தில் வைத்து சந்திக்கிறார். அப்போது சுவேதாவின் ஐந்து வயது மகள் ரியா தொலைந்து போனதை சத்யா அறிகிறான். மேலும் கௌதமும் ( சுவேதாவின் கணவன்) சுவேதாவிற்கு உதவவில்லை என்பதனை அறிகிறான். கௌதமின் சகோதரன் பாபி போதைப்பொருளுக்கு அடிமையானவன் என்றும் அவன் அடிக்கடி சுவேதாவிற்கு தொல்லை கொடுப்பதையும் அறிகிறான். இரு ஆப்பிரிக்கா- அமெரிக்கா தொகுதி வேலையாட்களைப் பார்க்கிறான். அவர்கள் போதைப் பொருட்களைக் கடத்தும் வேலையைச் செய்கிறார்கள். பின் சத்யா, கௌதமைச் சந்திக்கிறான். அப்போது தங்களுக்கு குழந்தையே பிறக்கவில்லை என்றும், தனது மனைவி ஒரு விபத்தில் ஆழ்மயக்கம் நிலைக்குச் சென்றுவிட்டதாகவும் கூறுகிறான். அப்போதிலிருந்தே தங்களுக்கு ஒரு குழந்தை இருப்பதாகவும் அதன் பெயர் ரியா என்பதாகவும் தினமும் உளறுவதாகக் கூறுகிறார்.  
சத்யா இந்தச் சூழ்நிலைகளினால் குழப்பமடைகிறான். மேலும் பள்ளிக்கூடத்திற்கு எதிரே உள்ள மூடிய-மின்சுற்று தொலைக்காட்சியில் சுவேதா இரு மர்ம நபர்களால் தாக்கப்படுவதைப் பார்க்கிறான். ஆனால் அங்கும் ரியா இல்லை. எனவே சத்யா, சுவேதாவின் மனநிலையினைப் பற்றி சந்தேகமடைந்து சுவேதாவிடம் தனது சந்தேகத்தைத் தெரிவிக்கிறான். இதனால் மனமுடைந்த சுவேதா தற்கொலை செய்கிறார். பின் சத்யா, சுவேதாவின் வீட்டில் ஒரு உயரத்தை அளவிடுவதற்கான் குறியீடு இருப்பதைப் பார்க்கிறான். இந்த சமயத்தில் உதவித் தலைமை ஆணையர் அனுயா பரத்வாஜ் இந்த தற்கொலை வழக்கை விசாரணை செய்ய நியமனம் செய்யப்படுகிறார். பாபு , ரியாவினை பாபி கடத்துவதை தான் பார்த்ததாகக் கூறுகிறான். இதனால் பாபி கைது செய்யப்படுகிறான். ஆனால் சிறையில் தன்னைக் காப்பாற்றிக்கொள்வதற்காக அனுயா பாபியை சுட்டுக் கொலை செய்கிறார்.  
பின் ஒரு குழு சத்யாவைக் கொலை செய்ய வருகிறது. அதில் பாபு இறக்கிறார். கொலைகாரர்களின் செல்லிடத் தொலைபேசிக்கு பல்லூடக செய்திச் சேவை வருகிறது அதில் அனுயா சத்யாவைக் கொலை செய்யச் சொல்கிறார். இதனை அறிந்து அனுயாவின் வீட்டிற்கு சத்யா செல்கிறார். பின் ரியாவை கௌதம் கொலை செய்யத் திட்டம் தீட்டியதாகவும் அதனால் அவளை தனது கட்டுப்பாட்டில் வைத்ததாகவும் கூறுகிறார். அனுயா சுட்டுக் கொலை செய்யப்படுகிறார். கௌதம் கைது செய்யப்படுகிறான். இறுதியில் ரியாவின் தந்தை கௌதம் இல்லை எனவும் சத்யா தான் உண்மையான தந்தை என்பதும் தெரிய வருகிறது.
# சத்யா (2017 திரைப்படம்)

## தயாரிப்பு

ஏப்ரல் 2016 இல் சனம் எனும் தெலுங்குத் திரைப்படத்தின் தமிழ் மறூருவாக்கத்தின் உரிமையை சிபியின் நாதாம்பாள் பிலிம் பேக்டரி பெற்றது. அதனை இயக்க சைத்தான் (திரைப்படத்தின் இயக்குநர் பிரதீப் கிருஷ்ணமூர்த்தி ஒப்பந்தம் செய்யப்பட்டார். நடிகையாக ரம்யா நம்பீசன் ஒப்பந்தம் செய்யப்பட்டார். மேலும் வரலட்சுமி சரத்குமார், சதீஸ், ஆனந்த் ராஜ் (நடிகர்) ஆகீயோர் முக்கியக் கதாப்பத்திரத்தில் நடிக்க ஒப்பந்தம் செய்யப்பட்டனர்.
# மின்னழுத்த இரட்டிப்பி

**மின்னழுத்த இரட்டிப்பி** *(voltage doubler)* என்பது உள்ளீட்டு மின்னழுத்தில் இருந்து கொண்மிகளை மின்னேற்றம் செய்து இந்த மின்னூட்டத்தை உள்ளீட்டு மின்னழுத்தம் போல, கருத்தியலான நிலையில், இருமடங்காக மாற்றி வெளியீட்டில் தரவல்ல மின்னனியல் சுற்றமைப்பு ஆகும்.  
இவ்வகைச் சுற்றமைப்புகளின் எளிய வடிவம் மின்னழுத்தச் சீராக்கியாகும். இது மாறுமின்னோட்ட்த்தை உள்ளீடாக ஏற்று, வெளியீட்டில் இருமடங்கு மின்னழுத்தத்தைத் தருகிறது. இதில் மின்னழுத்த மாற்றும் உறுப்புகளாக இருமுனையங்கள் பயன்படுகின்றன. இவை மாற்றநிலைக்குச் செல்வதை உள்ளீட்டு மாறு மின்னழுத்தமே நிறைவேற்றுகிறது. ஆனால், நேமி-நேமி மின்னழுத்த இரட்டிப்பிகள் இவ்வகையில் நிலைமாற்றம் அடைய முடியாது. இதற்கு நிலைமாற்றத்தைக் கட்டுபடுத்த ஒரு நிலமாற்றும் சுற்றமைப்பு தேவைப்படுகிறது. இவை நேரடியாக கட்டுபடுத்தும் உறுப்பாக திரிதடையம் போன்றவற்றை அடிக்கடி பயன்படுத்துகின்றன.  
மின்னழுத்த இரட்டிப்பிகளாக பலவகை மின்னழுத்தப் பெருக்கும் சுற்றமைப்புகள் பயன்படுகின்றன. பல, ஆனால் அனைத்தும் அல்ல, மின்னழுத்த இரட்டிப்பிப் சுற்றமைப்புகள் உயர்நிலை மின்னழுத்தப் பெருக்கிகளின் ஒற்றைக் கட்டமாகக் கருதலாம். இத்தகைய முற்றொருமித்த கட்டங்களைப் பயன்படுத்தி, பேரளவு மின்னழுத்தப் பெருக்கத்தைப் பெறலாம்.
# மின்னழுத்த இரட்டிப்பி

## மின்னழுத்தம் இரட்டிக்கும் சீராக்கிகள்

### வில்லார்டு சுற்றமைப்பு

**வில்லார்டு சுற்றமைப்பு ** *(Villard circuit)* பவுல் உல்ரிச் வில்லார்டு என்பவரால் உருவாக்கப்பட்டது, இதில் இருமுனையமும் கொண்மியும் அமைந்துள்ளன. இதன் பய்ன் எளிமை தான். ஆனால், இதன் வெளியீட்டில் சிற்றலைப் பான்மை உள்ளது. சாரநிலையில், இந்தச் சுற்றமைப்பு இருமுனையப் பிடிப்புவகைச் சுற்றமைப்பே ஆகும். கொண்மி எதிர் அரைவட்டிப்புகளில் உச்ச மாமி மின்னழுத்தத்துக்கு(*V*<sub>pk</sub>) மின்னூட்டப்படுகிறது . வெளியீட்டில் கொண்மியின் நேமி மதிப்புடன் உள்ளீட்டு மாமி அலை வடிவமும் படிந்து கிடைக்கும். இதன் விளைவு அலையின் நேமி மதிப்பை மாற்றுவதாகும். மாமி அலைவடிவத்தின் எதிர் உச்ச மதிப்புகள்0&nbsp;V (உண்மையில் −*V*<sub>F</sub>, இருமுனையத்தின் சிறிய முன்னோக்கிய எதிர்மின்னழுத்தம்) இருமுனையத்தால் வரம்புபடுத்தப்படுகின்றன. எனவே வெளியீட்டு அலைவடிவ நேர் உச்ச மதிப்பு 2*V*<sub>pk</sub> ஆகிறது. உச்சத்திடை மதிப்பு 2*V*<sub>pk</sub> ஆக பெருகுகிறது இதைச் சீராக்க, மேலும் நுட்பமான முறைகளில் திறம்பட இச்சுற்றமைப்பு இசைப்பிக்கப்படுகிறது.  
இந்தச் சுற்றமைப்பு இருமுனையங்களை எதிரெதிராக இணைத்து, நுண்ணலை அடுப்பில் உயர் எதிர் மின்னழுத்தம் தரப் பயன்படுத்தப்படுகிறது.
# மின்னழுத்த இரட்டிப்பி

## மின்னழுத்தம் இரட்டிக்கும் சீராக்கிகள்

### கிரீனாக்கர் சுற்றமைப்பு

**கிரீனாக்கர்** *(Greinacher)* மின்னழுத்த இரட்டிப்பி வில்லார்டு சுற்றமைப்பை விட குறைந்த செலவில் சில கூடுதல் உறுப்புகளை இணைத்து மேம்படுத்தப்பட்ட சுற்றமைப்பு ஆகும். இதில் சிற்றலைகள் மிகவும் குறைக்கப்படுகிறது. குறிப்பாக, திறந்தசுற்று நிலையில் சிற்றலைகள் சுழியாகின்றன. மின்னோட்டப் பான்மை சுமையின் தடை மதிப்பையும் பயன்படுத்தும் கொண்மிகளையும் பொறுத்தமைகிறது. இந்தச் சுற்றமைப்பு, பின்தொடரும் வில்லார்டு மின்கலக் கட்டத்துடன் இணைந்தே செயல்படுகிறது. பின்தொடரும் வில்லார்டு மின்கலக் கட்டம் அடிப்படையில் ஒரு உச்சங்காணியாகும். உச்சங்காணி மின்கலம் அனைத்து சிற்றலைகளையும் வடிகட்டி விடுகிறது. மேலும், வெளியீட்டு மின்னழுத்த உச்ச மதிப்பைக் குறையாமல் பார்த்துக் கொள்கிறது. இது பொதுவாக அரையலைச் சீராக்க மின்னழுத்த இரட்டிப்பி எனப் பரவலாக வழங்கப்படுகிறது.  
இது 1913 உருவாக்கி, 1914 இல் கிரீனாக்கரால் வெளியிடப்பட்டது.)இது இவர் புதிதாக புனைந்த மின்னணுமானிக்கு 200–300&nbsp;V மின்னழுத்தம் தரத் தேவையானது. சூரிச்சின் மின்னழுத்தம் 110&nbsp;V மாமி வழங்கள் போதாமையால் தான் இந்தச் சுற்ரமைப்பு கிரீனாக்கரால் உருவாக்கப்பட்டது. He later extended this idea into a cascade of multipliers in 1920.<ref group=p>1919 இல், இந்த மின்னழுத்த இரட்டிப்பியை கிரீனாக்கர் வெளியிட்ட ஓராண்டுக்குப் பின்னர், செருமனியை சேர்ந்த மோரிசு சுசெங்கல் ஒரு பலகட்ட மின்னழுத்தப் பெருக்கியை வெளியிட்டார்.
-
# சௌகந்தி தூபி

**சௌகந்தி தூபி** (**Chaukhandi Stupa**), இந்தியாவின் உத்தரப் பிரதேச மாநிலத்தின் வாரணாசி நகரத்திற்கு 8 கிலோ மீட்டர் தொலைவில் சாரநாத்தில் குப்த மன்னர்களால் நிறுவப்பட்ட பௌத்த தூபியாகும்.
# சௌகந்தி தூபி

## வரலாறு

கௌதம புத்தர் புத்தகயாவில் ஞானம் அடைந்த பின்னர் தனது முதல் சீடர்களைத் தேடி சாரநாத்திற்கு சென்று, தான் அடைந்த ஞானத்தை விளக்கியதை நினைவு கூறும் வகையில், சௌகந்தி தூபியை குப்தர்கள் ஆட்சியில் கிபி 4 - 6ம் நூற்றாண்டிற்கு இடைப்பட்ட காலத்தில் எழுப்பப்பட்டது. பின்னர் இத்தூபி எண்கோண வடிவ தூபியாக மாற்றி நிறுவப்பட்டது.சௌகந்தி தூபியை இந்தியத் தொல்லியல் ஆய்வகம் பராமரிக்கிறது.
# சௌகந்தி தூபி

## இதனையும் காண்க

- பௌத்த யாத்திரைத் தலங்கள்
- பௌத்த தொல்லியற்களங்கள்
# சிங்கள பௌத்த தேசியம்

**சிங்கள பௌத்த தேசியம்** (**Sinhala Buddhist nationalism**) என்பது சிங்கள கலாச்சாரம், இனம் ஆகியவற்றை மையமாகக் கொண்ட ஒரு அரசியல் கருத்தியல் ஆகும். இதுதேராவாத பௌத்தத்துக்குமுக்கியத்துவம் அளிப்பதாகவும்,இலங்கையின்பெரும்பான்மைஇனமக்களானசிங்களரின்நம்பிக்கைப்பெற்றஒருகருத்தியலாகவும்உள்ளது. இதுஇனம்,சாதிபோன்றகருத்துகளுக்குஎதிராகபோராடியபுத்தரின்போதனைகளுக்குமாறானதாகும். இது பிரித்தானியபேரரசின்காலனிஆதிக்கத்தின்விளைவும்ஆகும்.அப்போது இன,சமய சிறுபான்மையினருக்கு ஆதரவாகவும், சிங்கள பௌத்தர்களுக்கு எதிராககாட்டப்பட்ட அப்பட்டமான பாகுபாடே இதன் தொடக்கப்புள்ளியாக அமைந்தது.அதன்காரணமாக தொடர்ந்து பல ஆண்டுகளாகதேசியவாதம்வளர்ச்சியுற்றது.சிங்கள பௌத்த தேசியவாதமானது சகிப்புத்தன்மையற்றஒரு தீவிரவாத சித்தாந்தமாக கருதப்படுகிறது.இதுபுத்தரின் போதனைகளான;எல்லேரிடமும்அன்புடனும்,கருணையுடனும்இருத்தல்(மித்தா),இரக்கம் (கருணா), மகிழ்ச்சிக்கு ஆட்படாமை (முதிதா), பற்றற்ற தன்மை (உபிக்கா)ஆகியவற்றுக்குஎதிரானதும்ஆகும்.
# சிங்கள பௌத்த தேசியம்

## அனகாரிக தர்மபாலவின்பங்களிப்புகள்

19ஆம்நூற்றாண்டில்பௌத்தமறுமலர்ச்சிக்குவித்திட்டவர்களில்முதன்மையானவர்அனகாரிக தர்மபாலஆவார்.இவர்கிறித்தவமிஷனரிகளைமுன்மாதிரியகக்கொண்டு பௌத்த நிறுவனங்கள் மற்றும் பெளத்த பாடசாலைகளைநிறுவினார்.இது 20 ஆம் நூற்றாண்டின் சுதந்திர இயக்கத்திற்கு வழிவகுத்தது.அவர்தன் உரையில் முதல் மூன்றுகருத்துக்களை விளக்கினார்:
:: "This bright, beautiful island was made into a Paradise by the Aryan Sinhalese before its destruction was brought about by the barbaric vandals. Its people did not know irreligion... Christianity and polytheism are responsible for the vulgar practices of killing animals, stealing, prostitution, licentiousness, lying and drunkenness... The ancient, historic, refined people, under the diabolism of vicious paganism, introduced by the British administrators, are now declining slowly away."
சிங்கள மக்களின் உயர்வுக்கு அவர் அழைப்பு விடுத்தார்.மேலும்அவர் கால்நடைகளை கொல்வதற்கும், மாட்டிறைச்சி உண்பதையும் கடுமையாக எதிர்த்தும், சைவ உணவுக்குஆதரவாகவும்அறைகூவல்விடுத்தார்.
# சிங்கள பௌத்த தேசியம்

## இங்கையில் மற்றசமயங்களுடன் உறவு

சிங்கள பௌத்த தேசியவாதமானது கிருத்தவர் போன்ற மற்றசமயமக்களுடன் முரண்பாடான உறவைக் கொண்டுள்ளது, கத்தோலிக்க நடவடிக்கை போன்ற இயக்கங்கள் மூலம் நாட்டிலுள்ளகிருத்தவர்கள்செலுத்தும் ஆளுமை மற்றும் குறுக்கீடு போன்றவற்றிற்கு எதிராகபெரும்பாலும் பெளத்த தேசியவாத அமைப்புக்களின் எதிர்ப்புகள் ஏற்பட்டன. பௌத்த தேசியவாதிகளுக்கும் இந்துக்களுக்கும் இடையேயான உறவுகள் அமைதியானதாகவும் நட்புடனும் இருந்தது,கந்தையா நீலக்கண்டன் மற்றும் தியாகராஜா மகேஸ்வரன் உள்ளிட்ட பல இந்து பிரமுகர்கள், மதமாற்ற மசோதாவில் பௌத்த குழுக்களுடன் இணைந்து பணியாற்றினர்.மேலும்இலங்கை இந்து தேசியவாதமும் பெளத்த தேசியவாதமும் கிறித்துவத்துக்குஎதிர்வினையாக இருந்தன என டி. பி. எஸ். ஜெயராஜ் குறிப்பிட்டார். இந்து-பௌத்த நட்புறவு சங்கம் போன்ற குழுக்களின் எழுச்சியால்இலங்கையில் இந்து-பௌத்தவாத ஒத்துழைப்பு அதிகரித்து வருகிறது.
# சிங்கள பௌத்த தேசியம்

## அமைப்புகள்

- ஜாதிக எல உறுமய
- சிங்கள மகாசம்மதா பூமிபுத்ரா பக்ஷயா
- பொது பல சேனா
- சிங்கள ராவய அமைப்பு
# தாமேக் தூபி

**தாமேக் தூபி** (**Dhamek Stupa**), இந்தியாவின் உத்தரப் பிரதேச மாநிலத்தின் வாரணாசி நகரத்திலிருந்து 13 கிமீ தொலைவில் உள்ள சாரநாத் எனுமிடத்தில் சௌகந்தி தூபி அருகே நிறுவப்பட்டுள்ளது.  
பௌத்த சமயத்திற்கு முன்னர் இறந்த இந்து சமயச் சாதுக்களை அமர்ந்த நிலையில் வைத்து சமாதிகள்கள் எழுப்பினர். கௌதம புத்தர் பரிநிர்வாணம் அடைந்த பின்னர், அவரது உடலை எரியூட்டி கிடைத்த சாம்பல் மற்றும் எலும்புகளை எட்டு பகுதிகளாகப் பிரித்து, எட்டு இடங்களில் வைத்து அதன் மேல் தூபிகள் எழுப்பினர். அவ்வெட்டு இடங்களில் சாரநாத் மற்றும் சாஞ்சி குறிப்பிடத்தக்கதாகும். தமோக் தூபி கிபி 500ல் நிறுவப்பட்டது.  
மௌரியப் பேரரசர் அசோகர் ஆட்சிக் காலத்தில், கிமு 249ல் கௌதம புத்தர் மற்றும் புத்தரின் சீடர்களின் நினைவாக, பிக்குகள் தங்குவதற்கும், சமயச் சடங்குகளை நிறைவேற்றுவதற்கும் சாரநாத், சாஞ்சி உள்ளிட்ட பல இடங்களில் புதிய தூபிகளையும், சைத்தியங்களையும், விகாரைகளையும் நிறுவினார். தமோக் தூபி அருகே அசோகரின் தூண்கள் உள்ளது.  
தாமேக் தூபியை **ரிஷிபத்தனா** என்றும் (ரிஷி வருகை புரிந்த இடம்) அழைப்பர். பல்லாண்டு தவத்திற்குப் பின்னர் புத்தகயாவில் ஞானம் அடைந்த கௌதம புத்தர், தாம் பெற்ற ஞானத்தை, தம் முதல் ஐந்து சீடர்களிடம் உரைப்பதற்கு சாரநாத்திற்கு வந்தார்.  
தாமேக் தூபி ஆறு முறை சீரமைக்கப்பட்டாலும், அதன் உச்சிப் பகுதியில் இதுவரை எவ்வித மாற்றம் செய்யப்படவில்லை. கிபி 640ல் இந்தியாவிற்கு யாத்திரை செய்த சீன பௌத்த அறிஞர் யுவான் சுவாங் தமது பயணக் குறிப்பில், தமோக் தூபி வளாகம் அருகே 1,500 பிக்குகள் தங்கியிருந்ததாகவும், தமோக் தூபி 300 அடி உயரத்துடன் இருந்ததாகக் குறிப்பிடுகிறார்.  
கல் மற்றும் செங்கற்களால் கட்டப்பட்ட உருளை வடிவ தமோக் தூபி தற்போது 43.6 மீட்டர் உயரமும், 28 மீட்டர் விட்டமும் கொண்டது.
அசோகர் காலத்தில் நிறுவப்பட்ட தூபியின் கட்டிட அமைப்பில், குப்தப் பேரரசு காலத்தில் முழுவதும் சீரமைத்து, பூவேலைப்பாடுகள் கொண்ட சிற்பங்கள் செதுக்கப்பட்டது. தூபியின் சுவர்களில் பிராமி எழுத்துமுறையில் கல்வெட்டுகளும், மனிதர்கள், பறவைகளின் சிற்பங்களும் செதுக்கப்பட்டுள்ளது.
# தாமேக் தூபி

## இதனையும் காண்க

- சாரநாத்
- சௌகந்தி தூபி
- பௌத்த தொல்லியற்களங்கள்
- பௌத்த யாத்திரைத் தலங்கள்
# அடிப்படைக் கணக்கியல் சொற்கள்

### அடிப்படைக் கணக்கியல் சொற்கள்

கணக்குப்பதிவியலில் பயன்படுத்தப்படும் அடிப்படை கணக்கியல் சொற்களை தெரிந்துகொள்வோம்.
# அடிப்படைக் கணக்கியல் சொற்கள்

## முதல்

உரிமையாளரால் வணிகத்தில் முதலீடு செய்த தொகை முதல் எனப்படும்.
# அடிப்படைக் கணக்கியல் சொற்கள்

## உரிமையாளர்

ஒரு நபர் வணிகத்திற்கு சொந்தக்காரராக இருந்தால் அவரை உரிமையாளர் என்றழைக்கலாம். இலாபத்தை ஈட்டும்வண்ணம் வணிகத்தில் முதலீடு செய்பவர் ஆவார்.
# அடிப்படைக் கணக்கியல் சொற்கள்

## எடுப்புகள்

உரிமையாளர் தன் சொந்த உபயோகத்திற்கு ரொக்கம் மற்றும் சரக்கினை எடுத்துக்கொள்வது இது குறிக்கின்றது. இது முதல் தொகையில் கழிக்க வேண்டும்.
# அடிப்படைக் கணக்கியல் சொற்கள்

## கொள்முதல்

மறு விற்பனை செய்யும் நோக்கத்திற்கும் அல்லது உற்பத்தி செய்வதற்கான சரக்கினை வாங்குவதை கொள்முதல் எனலாம்.
# அடிப்படைக் கணக்கியல் சொற்கள்

## கொள்முதல் திருப்பம் அல்லது வெளித் திருப்பம்

கொள்முதல் செய்த சரக்கு தரக் குறைவாகவோ அல்லது கொள்முதல் நிபந்தனைக்கு மாறாக இருக்கும் நிலையில் சரக்கீந்தோருக்குத் திருப்பி அனுப்பப்படுகிறது. இதனைக்
கொள்முதல் திருப்பம் என்றழைக்கப்படுகிறது.
# அடிப்படைக் கணக்கியல் சொற்கள்

## விற்பனை

சரக்கு கொள்முதல் செய்த அதே நிலையிலோ அல்லது மாற்றம் செய்து தயாரிக்கப்பட்டோ விற்கப்படுவதை விற்பனை என்கிறோம்.
# அடிப்படைக் கணக்கியல் சொற்கள்

## விற்பனைத் திருப்பம் அல்லது உள்திருப்பம்

வாடிக்கையாளரால் தரக்குறைவு உடையதாகவும் மற்றும் விற்பனை ஒப்பந்தத்தில் குறிப்பிட்ட நிபந்தனையில் இல்லாத நிலையிலும் உள்ள விற்பனை செய்த சரக்கு திரும்பப் பெறும்போது அதனை விற்பனைத் திருப்பம் அல்லது உள்திருப்பம் என்று அழைக்கலாம்.
# அடிப்படைக் கணக்கியல் சொற்கள்

## சரக்கிருப்பு

சரக்கிருப்பு என்பது குறிப்பிட்ட தேதியில் விற்பனை ஆகாத சரக்கினைக் குறிக்கின்றது. இச்சரக்கிருப்பானது தொடக்க மற்றும் இறுதி சரக்கிருப்பாக இருக்கும்.
# அடிப்படைக் கணக்கியல் சொற்கள்

## கடனாளிகள்

பணமோ அல்லது பணமதிப்போ உடனடியாகச் செலுத்தப்படாமல் குறிப்பிட்ட காலத்திற்குள் தருவதாக ஒப்புக்கொண்டு எந்த ஒரு பயனையும் ஒருவர் அல்லது நிறுவனம் பெற்றால் அவர் கடனாளி ஆகிறார். இருப்புநிலைக் குறிப்பில் கடனாளிகள் ஒரு சொத்தாகக்
காட்டப்படுகிறது.
# அடிப்படைக் கணக்கியல் சொற்கள்

## கடனீந்தோர்

எந்தவொரு பயனும் அடையாமல் எவரொருவர் நிறுவனத்திற்கு பணமோ, பொருளோ கொடுக்கிறாரோ அவர் கடனீந்தோர் ஆவார். கணக்கியலில் கடனீந்தோர் பொறுப்பாகக்
கருதப்படுகிறார்.
# அடிப்படைக் கணக்கியல் சொற்கள்

## சான்றுச் சீட்டு

ஒரு நடவடிக்கைக்கு ஆதாரமாக அமையும் எழுத்து வடிவிலான ஆவணமே சான்றுச் சீட்டு என அழைக்கப்படுகின்றது.
# வடக்கு வெள்ளை காண்டாமிருகம்

**வடக்கு வெள்ளை காண்டாமிருகம்** (*northern white rhinoceros*, *northern square-lipped rhinoceros*, *Ceratotherium simum cottoni*), என்பது வெள்ளை காண்டாமிருகத்தின் இரண்டு துணையினங்களில் ஒன்றாகும் (வேறொன்று தெற்கு வெள்ளை காண்டாமிருகம் ஆகும்). முன்பு இந்த விலங்கினம் சகாராவின் தெற்குப் பகுதியில் தெற்கு மற்றும் நடு ஆப்பிரிக்காவில் உள்ள பல நாடுகளில் காணப்பட்டது. 2018 மார்ச் 19 ஆம் தேதி நிலவரத்தின்படி, இந்த கிளையினத்தைச் சேர்ந்ததாக அறியப்பட்ட இரண்டு காண்டாமிருகங்கள் மட்டுமே உயிரோடு உள்ளன. இவை இரண்டுமே பெண் மிருகங்களாகும்; ஆப்பிரிக்காவின் மற்ற இடங்களில் இருந்து அறியப்படாத அல்லது தவறாக வகைப்படுத்தப்பட்ட ஆண் வெள்ளை காண்டா மிருகங்கள் இருந்தால் அதைத் தவிர்த்து, இந்த இனத்தில் ஆண் காண்டா மிருகம் என்பதே இல்லை. இந்த இரண்டு பெண் காண்டாமிருகங்கள் செக் குடியரசின் த்வர் க்ராலோவ் விலங்கு காட்சி சாலையைச் சேர்ந்தவை. ஆனால் இவை கென்யாவின் ஓல் பெஜெடா காப்பிடத்தில் ஆயுதம் தரித்த காவலாளிகளால் 24 மணி நேரமும் கண்காணிக்கப்பட்டு பாதுகாக்கப்படுகின்றன.  
2011 இல் பன்னாட்டு இயற்கைப் பாதுகாப்புச் சங்கம் இந்த விலங்கினத்தை "கடுமையான ஆபத்துக்குள்ளனதாக (ஒருவேளை காட்டினுள் அழிந்துவிட்டிருக்கக்கூடிய)" அறிவித்தது.
# காதல் கசக்குதய்யா

***காதல் கசக்குதய்யா (Kadhal Kasakuthaiya)*** (ஆங்கிலம்: *Love Feels Bitter*) என்பது 2017 ஆம் ஆண்டில் வெளிவந்த தமிழ்த் திரைப்படம் ஆகும். இதனை துவாரக் ராஜா என்பவர் இயக்கியுள்ளார். இவருக்கு இது முதல் திரைப்படமாகும். இதற்கு முன் சில தமிழ் குறும்படங்களை இயக்கியுள்ளார். துருவா, வெண்பா ஆகியோர் முக்கியக் கதாப்பாத்திரத்தில் நடித்துள்ளனர். சார்லி, கல்பனாதீபா நேத்ரன், வைஷாலி, ஜெயகனேஷ் ஆகியோர் துணைக் கதாப்பத்திரங்களில் நடித்துள்ளனர். இந்தத் திரைப்படம் 2016 ஆம் ஆண்டின் மத்தியில் துவங்கப்பட்டது. இத் திரைப்படம் செப்டம்பர் 8, 2017 வெளியாகி கலவையான விமர்சனத்தைப் பெற்றது.
# காதல் கசக்குதய்யா

## கதைச் சுருக்கம்

பள்ளிக்கூடம் செல்லக்கூடிய ஒரு பெண்ணிற்கும் விடலைப் பருவ வயதிலுள்ள ஆணிற்கும் இடையேயான காதலைப் பற்றியதாகும். கதையின் நாயகன் தகவல் தொழில்நுட்ப நிறுவனத்தில் வேலை பார்ப்பவன். அர்ஜூனின் செல்லிடத் தொலைபேசி எண்ணை அவருக்குத் தெரியாமல் தியா பெறுகிறார். இவர்களின் இருவரும் தொலைபேசி அழைப்புகளின் மூலமாகவே நண்பர்களாகின்றனர். பின் இருவரும் காதலிக்கத் துவங்கி நேரில் சந்திக்க விரும்புகின்றனர்.அதுவரையில் தியாவை அர்ஜூன் பார்த்தது இல்லை. தியாவை பள்ளிச் சீருடையில் பார்த்த போதுதான் அவர் பள்ளி மாணவி என்பது இவருக்குத் தெரிய வருகிறது. இதனால் வயது வித்தியாசம் கூறி அவரது காதலை துருவா மறுக்கிறார். ஆனாலும் தியா தொடர்ந்து காதலிக்கிறார். இறுதியில் இவர்கள் இணைந்தார்களா என்பதனை இறுதியில் இயக்குநர் காட்சிப்படுத்தியிருப்பார்.
# காதல் கசக்குதய்யா

## கதை மாந்தர்கள்

- அர்ஜூனாக துருவா
- தியாவாக வெண்பா
- தியாவின் தந்தையாக சார்லி
- அர்ஜூனின் தாயாக கல்பனா
- லிங்கா
- ஜெயகனேஷ்
- சிவம்
- நவீன்
# காதல் கசக்குதய்யா

## தயாரிப்பு

துவாரக் ராஜா ஊடகவியல் துறையில் பயின்றார். சில தமிழ் குறும்படங்களையும் இயக்கியுள்ளார். இந்தத் திரைப்படத்தைப் பற்றி கூறுகையில் இது விடலைப் பருவத்தில் உள்ள ஒரு பெண்ணிற்கும் பையனிற்கும் இடையேயான காதற் செய்கை பற்றிய கதையாகும் எனத் தெரிவித்தார். இது மாலை நேரம் எனும் தமிழ் குறும்படத்தின் மீள் உருவாக்கம் ஆகும். ஆனால் இயக்குநர் துவாரக் ராஜா திரைப்படத்திற்கான காலம் கருதி சில மாற்றங்களைச் செய்திருந்தார். திலகர் திரைப்படத்தில் நடித்ததன் மூலம் புகழ்பெற்ற துருவா கதாநாயகனாக ஒப்பந்தம் ஆனார். கற்றது தமிழ் திரைப்படத்தில் அஞ்சலியின் (நடிகை) சிறு வயதுக் கதாப்பத்திரத்தில் நடித்த வெண்பா நாயகியாக ஒப்பந்தம் ஆனார். இந்தப் படத்திற்கான கதையை துவாராக் ராஜா பத்து நாட்களில் எழுதி முடித்தார் . இருபத்தி நான்கு நாட்களில் படப்பிடிப்பை முடித்தனர்.
# காதல் கசக்குதய்யா

## வெளியீடு

இந்தத் திரைப்படம் செப்டம்பர் 8, 2017 இல் வெளியானது. கலவையான விமர்சங்களையே பெற்றுத் தந்தது. தி டைம்ஸ் ஆஃப் இந்தியா இந்தத் திரைப்படத்திற்கு எதிர்மறையான விமர்சனத்தைத் தந்தது. பின் ஹார்ட் பீட் எனும் பெயரில் தெலுங்கில் ஜனவரி 19, 2018 இல்வெளியானது.
# காதல் கசக்குதய்யா

## ஒலி வரி

இந்தத் திரைப்படத்தின் பின்னணி இசை மற்றும் பாடல்களுக்கான இசையமைத்தவர் தரண் குமார். மியூசிக் 247 எனும் நிறுவனம் இதற்கான இசை உரிமையைப் பெற்றது.ஆறு பாடல்களைக் கொண்ட இதன் ஒலிவரியானது ஆகஸ்டு 23,2017 இல் வெளியானது.
# காதல் கசக்குதய்யா

## ஒலி வரி

### காம்ப்ளான் பாய்

தரண் குமார் மற்றும் எம். எம. மோனிஷா இந்தப் பாடலைப் பாடியுள்ளனர். இதன் நீளம் 4.42 நிமிடங்கள் ஆகும்.
# காதல் கசக்குதய்யா

## ஒலி வரி

### ஹலோ அர்ஜூன்

தரண்குமார் இசையில் ஹரினி இந்தப் பாடலைப் பாடியுள்ளார். இதன் நீளம் 4.14 நிமிடங்கள் ஆகும்.
# காதல் கசக்குதய்யா

## ஒலி வரி

### அம்மா செல்லம்

மாளவிகா சுந்தர் எனும் பாடகர் இதனைப் பாடியுள்ளார். இதன் நீளம் 4.42 நிமிடங்கள் ஆகும்.
# காதல் கசக்குதய்யா

## ஒலி வரி

### வெயில் வந்தால்

அனிஷா சந்தி என்பவர் இதனைப் பாடியுள்ளார். 1.20 நிமிடங்கள் உள்ள பாடலகும்.
# காதல் கசக்குதய்யா

## ஒலி வரி

### கருப்பாடல்கள் (தீம்)

டஸ்க் டான்ஸ், காம்ப்ளான் பாய் ஆகிய இரு கருப்பாடல்கள் உள்ளன. இவற்றின் நீளங்கள் முறையே 2.31 மற்றும் 1.49 ஆகும்
# ஆலிஸ் (ஆலிஸின் அதிசயயுலக சாகசங்கள்)

**ஆலிஸ்** (*Alice*), **லீவிஸ் கரோலின்** எழுதிய குழந்தைகளின் புதினமான ஆலிஸின் அதிசயயுலக சாகசங்கள் (Alice's Adventures in Wonderland) (1865) என்பதில் வரும் முக்கியக் கற்பனை கதாபாத்திரம். ஆலிஸின் அதிசயயுலக சாகசங்களின் தொடர்ச்சியாக வந்த கதை "கண்ணாடியின் வழியாக" (Through the Looking-Glass (1871) என்பதாகும். ஆலிஸ், விக்டோரியாவின் காலத்து நடுப்பகுதியில் வரும் ஒரு கற்பனை குழந்தை கதாபாத்திரம். ஆலிஸ் தற்செயலாக ஒரு முயல் வளைக்குள் விழுந்து நிலத்தடியில் இருக்கும் அதிசயயுலகிற்குச் செல்கிறார்; அதன் தொடர்ச்சியாக, அவர் ஒரு மாற்று (அதிசய) உலகிற்கு ஒரு கண்ணாடியின் வழியாக செல்கிறார்.  
கரோல் மற்றும் அவரது நண்பர் ராபின்சன் டக்வொர்த்துடன் ஐசிஸ் (தேம்ஸ் நதியில்) படகில் செல்லும் போது, லிட்டெல் சகோதரிகளை மகிழ்விக்க கரோலால் கூறப்பட்ட கதைகளில் இந்த ஆலிஸ் பாத்திரம் உருவானது. தொடர்ச்சியான படகுப் பயணங்களில் மேலும் உருவானது. ஆலிஸ் கதாபாத்திரம் தனது பெயரை 'ஆலிஸ் லிட்டெலின்' முதல் பெயரிலிருந்து கொண்டிருந்தாலும், இக்கதாபாத்திரம் லிட்டெலை எந்தளவு ஒத்துள்ளது என்பதில் சில அறிஞர்கள் மறுக்கின்றனர். கரோல், ஆலிஸ் கதாபாத்திரத்தை "அன்பும் மென்மையும்", "அனைவரையும் உபசரிக்கும் தன்மை", "நம்பகத்தன்மை", "பெரும் ஆர்வம்" ஆகிய பண்புகள் இருப்பவராக உருவாக்கியிருப்பார்.  
ஆலிஸ், புத்திசாலியாக, நல்ல நடத்தை கொண்டவராக மற்றும் சந்தேகப்படுபவராக என பல்வேறு கோணங்களில் பார்க்கப்படுகிறார். ஆயினும் சில விமர்சகர்கள் அவரது தனித்தன்மையில் அதிக எதிர்மறை அம்சங்களைக் கண்டறிந்துள்ளனர். ஆலிசின் தோற்றம் ஆலிசின் அதிசயயுலக சாகசங்களின் முதல் வரைவான ஆலிசின் நிலத்தடி சாகசங்களில் இருந்து மாறியிருந்தது. அரசியல் கேலிச்சித்திர ஓவியர் ஜான் டென்னியேல் என்பவர் ஆலிசின் இந்த இரண்டு புத்தகங்களுக்கும் விளக்கச் சித்தரங்களை வரைந்துக் கொடுத்தார்.  
ஆலிஸ் கதாப்பாத்திரம் ஒரு கலாச்சார சின்னமாக அடையாளம் காணப்பட்டுள்ளது. ஆலிஸ் பத்தொன்பதாம் நூற்றாண்டின் வழக்கமான கதாபாத்திரத்திலிருந்து வேறுபட்ட ஒரு புதிய புறப்பாடு என விவரிக்கப்படுகிறது, மேலும் இரு ஆலிசின் புத்தகங்களின் வெற்றி பல தொடர்கள், நகைச்சுவை படைப்புகள் மற்றும் பிரதிபலிப்புகள் தோன்ற ஒரு உத்வேகத்தை வழங்கியது. ஆலிஸ் பல்வேறு விமர்சன அணுகுமுறைகளால் புரிந்து கொள்ளப்பட்டார், வால்ட் டிஸ்னியின் செல்வாக்கு நிறைந்த திரைப்படம் (1951) உள்ளிட்ட பல தழுவல்களில் ஆலிஸ் பாத்திரம் மீண்டும் தோன்றியது. இந்தப் பாத்திரம் தொடர்ச்சியாக மாற்றங்களுக்கு உட்படுத்திக்கொள்ளும் திறனைக் கொண்டுள்ளதாக குறிப்பிடப்படுகிறது.
# ஆலிஸ் (ஆலிஸின் அதிசயயுலக சாகசங்கள்)

## கதாப்பாத்திரம்

ஆலிஸ் விக்டோரியா காலத்தில் நடுவே வாழும் ஒரு கற்பனைக் குழந்தை. ஆலிஸின் அதிசயயுலகச் சாகசங்களில் (1865), மே 4 நடைபெறுவதாக சித்தரிக்கப்படுகிறது. இதில் ஆலிஸ் ஏழு வயது நிரம்பியவராக காட்டப்படுகிறது. ஆலிஸின் அடுத்த தொடர்கதையில் 4 நவம்பரில் நடக்கும் நிகழ்வில் தனது அகவை ஏழு மற்றும் அரை வருடம் என்று கூறுகிறார். லீவிஸ் கரோல் தனது இரண்டு புத்தகங்களிலும் ஆலிஸ் கதாபாத்திரத்தின் தோற்றத்தைப் பற்றி பேசவில்லை. ஆலிஸின் கற்பனை வாழ்க்கைப் பற்றிய விவரங்கள் இரண்டு புத்தகங்களின் உரையில் இருந்து கண்டுபிடிக்கப்பட்டது. ஆலிஸ் வீட்டில் அவருடன் ஒரு மூத்த சகோதரி, தீனா என்ற ஒரு வளர்ப்புப் பூனை, ஒரு முதிய செவிலியர் மற்றும் ஒரு ஆசிரியர் வசிக்கிறார்கள். ஆசிரியர் காலை ஒன்பது மணிக்கு ஆலிஸிற்கு பாடம் கற்றுக் கொடுக்க ஆரம்பிப்பார். கூடுதலாக சில நாட்களுக்கு முன் ஆலிஸ் பகல் நேரப் பள்ளிக்கும் சென்றார். நடுத்தர மக்கள் என வகைப்படுத்தப்படுகிறார்.
# கேம்பிரிட்ஜ் அனலிட்டிகா

**கேம்பிரிட்ஜ் அனலிட்டிகா** (*Cambridge Analytica*) என்பது ஒரு பிரித்தானிய அரசியல் ஆலோசனை நிறுவனம் ஆகும், இது தரவுச் செயலாக்கம், தரவு தரகம் மற்றும் தரவு பகுப்பாய்வு ஆகியவற்றை ஒருங்கிணைக்கிறது. இது 2013 இல் எஸ்சிஎல் குழுமத்தின் ஒரு கிளையாக தொடங்கப்பட்டது. இந்த நிறுவனம் ராபர்ட் மெர்சரின் குடும்பத்தினருக்கு சொந்தமானது. இதன் அலுவலகங்களை லண்டன், நியூயார்க், வாசிங்டன், டி. சி. ஆகியவற்றில் பராமரித்து வருகிறது.  
இந்நிறுவனம் உலகம் முழுவதும் உள்ள முக்கிய அரசியல் கட்சிகளுக்கும், அரசியல் பிரமுகர்களுக்கும் வெற்றி - தோல்விகளை முடிவு செய்ய உதவும் பணியைச் செய்து வருகிறது. பெருந்தரவுகள், தரவுச் செயலாக்கம் போன்ற தொழில்நுட்பத்தில் நிபுணத்துவம் பெற்ற இந்நிறுவனத்தால் உலகின் எந்த தகவலையும் எடுக்க முடியும் என்பது குறிப்பிடப்படுகிறது. அதற்காக உலகில் உள்ள 5 கோடிக்கும் அதிகமானோரின் முகநூல் தகவல்களை இந்நிறுவனம் திருடியுள்ளதாக குற்றச்சாட்டு எழுந்துள்ளது. தேர்தல்களில் போலியான செய்திகளை பரப்புதல், எதிராக போட்டியிடும் வேட்பாளர்களுக்கு பாலியல் தொழிலாளிகளை அனுப்பி ‘ஸ்டிங் ஆபரேஷன்’ மூலம் அவர்களை சிக்க வைத்தல், கையூட்டு கொடுத்தல், சிக்க வைக்கும் வீடியோக்களை பதிவு செய்து அதை பரப்புதல் என பல நேர்மையற்ற வழிகளை இந்நிறுவனம் பின்பற்றியுள்ளது தெரியவந்துள்ளது.  
அமெரிக்க அதிபர் தேர்தலில் டொனால்டு ட்ரம்ப் வெற்றிபெற இந்நிறுவனம் உதவியுள்ளது, ஐரோப்பிய கூட்டமைப்பில் இருந்து இங்கிலாந்து வெளியேற நடந்த வாக்கெடுப்பிலும் இந்நிறுவனத்தின் தலையீடு, இந்தியாவிலும் கடந்த தேர்தல்களில் பாஜக, காங்கிரஸ் உள்ளிட்ட கட்சிகளுக்கு உதவி செய்துள்ளது போன்றவை வெளிச்சத்துக்கு வந்துள்ளன.
# தேர்ப் பந்தயம்

**தேர்ப் பந்தயம் (Chariot racing)** (, ) என்பது உரோமைப் பேரரசு ,பண்டைக் கிரேக்கம் மற்றும் பைசாந்தியப் பேரரசுகளில் விளையாடப்பட்ட ஒரு பிரபலமான விளையாட்டு ஆகும். இது மிகவும் ஆபத்தான விளையாட்டாகும். ஏனெனில் இந்த விளையாட்டுக்களில் குதிரைகளுக்கும் அதில் சவாரி செய்யும் வீரர்களுக்கும் அதீத காயங்கள் ஏற்படுகின்றன. சில வேளைகளில் இறப்பும் ஏற்படுகிறது. ஆனால் இந்தப் போட்டியைக் காணும் பார்வையாளர்களுக்கு இது ஒரு ஆர்வத்தினையும் பெரும் மகிழ்ச்சியையும் தருகிறது. மற்ற விளையாட்டுப் போட்டிகளைக் காண பெண்களுக்குத் தடை இருந்த காலத்திலும் இதனைப் பெண்களும் பார்ப்பதற்கு அனுமதிக்கப்பட்டனர். உரோமைப் பேரரசு கால தேர்ப் பந்தயங்களில் சூதாட்டக்காரர்களின் அணிகளுக்கு இடையில் போட்டி நடந்தது. ஆனால் நவீன கால தேர்ப் பந்தயம் என்பது கால்பந்தாட்டம் போன்று தனக்கு விருப்பமானவர்களுக்கு ஆதரவு தெரிவிக்கும் வகையில் உள்ளது.  
உரோமைப் பேரரசின் வீழ்ச்சிக்குப் பின் இந்த விளையாட்டு அதன் முக்கியத்துவத்தினை இழக்கத் துவங்கியது. பைசாந்தியப் பேரரசு காலத்தில் இந்தப் போட்டியானது நடந்துகொண்டிருந்தது. நிகா போராட்டம் காரணமாக தேர்ப் பந்தய விளையாட்டு சிதையத் துவங்கியது.
# தேர்ப் பந்தயம்

## பண்டையக் கிரேக்க யுகம்

### பழங்கால தேர்ப் பந்தயம்

தேர்ப் பந்தயம் எப்போது துவங்கியது என்பது பற்றிய தெளிவான வரலாறு இல்லை. ஆனால் குதிரைகளின் காலத்தைப் போலவே மிகவும் பழமையானதாக இருக்கலாம் எனக் கணிக்கப்படுகிறது. ஆனால் மைசீனியா கிரீசின் காலமான (கி.மு 1600-1100 கி.மு.) காலகட்டத்தில் மட்பாண்டங்களில் தேர்ப் பந்தயம் நடந்ததற்கான கலையியல் ஆதாரங்கள் இருந்தன. தேர்ப் பந்தயத்திற்கான முதல் இலக்கிய ஆதாரங்கள் ஓமர் எழுதிய இலியட் எனும் இலக்கியத்தில் காணப்படுகிறது. இவ்விலக்கியத்தின் கதைமாந்தரான பாட்ரக்லசினுடைய இறுதிச் சடங்கு விளையாட்டுகளில் இது விளையாடப்பட்டது. இந்த விளையாட்டில் தியோமதெஸ், யூமிலஸ்,ஆந்திலோகஸ், மற்றும் மெரியோன்ஸ் ஆகியோர் பங்குபெற்றனர். இந்தப் போட்டியில் தியோமதெஸ் வெற்றி பெற்றார். அவருக்குப் பரிசாக ஒரு பெண் அடிமை மற்றும் கொப்பரை போன்றவற்றைப் பரிசாகத் தந்தனர்.
# தேர்ப் பந்தயம்

## பண்டையக் கிரேக்க யுகம்

### ஒலிம்பிக் விளையாட்டுகள்

பழங்கால ஒலிம்பிக் விளையாட்டுக்களில் இரண்டு குதிரைகள் பந்தயம் மற்றும் நான்கு குதிரைகள் பந்தயம் ஆகிய இரண்டு போட்டிகளும் நடந்தன. தேர்ப் பந்தயப் போட்டிகள் ஒலிம்பிக் விளையாட்டுக்களில் அனோ டொமினி 680 இல் சேர்க்கப்பட்டது.
# தேர்ப் பந்தயம்

## உரோமைப் பேரரசு யுகம்

உரோமைப் பேரரசுவில் வாழ்ந்த மக்கள் தேர்ப் பந்தயத்திற்குத் தேவையான குதிரைகளையும்,பந்தயத்திற்கான அடிச்சுவடுகளையும் அனேகமாக எட்ரூஸ்கன்சிடம் இருந்து இரவலாக வாங்கியிருக்கலாம் எனக் கருதப்படுகிறது. ஆனால் எட்ரூஸ்கன்ஸ்கள் இதனை கிரேக்கர்களிடம் இருந்து இரவல் பெற்றனர். மேலும் ரோமானிய மக்கள் கிரேக்கர்களின் நேரடிக் கட்டுப்பாட்டில் இருந்தனர். உரோமைப் பேரரசின் முதல் அரசரான ரோமுலஸ் அதன் அண்டை நகரங்களுக்கு ஒரு வரவேற்புக்கடிதம் அளித்தார். அதில் கன்சஸ் எனும் கடவுளைப் போற்றும் விதமாகக் கொண்டாடப்படும் கன்சாலியா எனும் திருவிழாவைக் கொண்டாடவும் அதில் தேர்ப் பந்தயம் மற்றும் தேர் பந்தயம் போன்றவற்றை நடத்துமாறும் தெரிவித்திருந்தார். ரோமானிய மக்கள் கொண்டாடும் மதத் திருவிழாக்களில் தேர்ப் பந்தயம் என்பது ஒரு அங்கமாகவே பார்க்கப்பட்டது. மேலும் இத்தகைய விழாக்கள் தேரோட்டிகள் அணிவகுக்க , இசையுடன் நடனக் கலைஞர்களின் நடனத்துடன் நடைபெறுகின்றன. ஆனால் இத்தகைய போட்டிகளில் கிறிஸ்தவ மதத்தைச் சார்ந்தவர்கள் கலந்துகொள்ளக் கூடாது என அறிவுறுத்தப்பட்டுள்ளது.
# ஜோல்னா பை

**ஜோல்னா பை** அல்லது **தோள் பை** (Tote bag) என்பது துணியால் தைக்கப்பட்ட ஒரு வகை பை ஆகும்.  
ஜோல்னா பையானது 1970 களில், பிரபலமாக இருந்த பை ஆகும். அப்போது பத்திரிக்கையாளர்கள், எழுத்தாளர்கள், சமூக செயற்பாட்டாளர்கள், பள்ளிச் சிறுவர்கள் என பலரும் பயன்படுத்தி வந்தனர்.
# ஜோல்னா பை

## பெயராய்வு

ஜோல்னா பை என்பது தோள்நால்ப் பை என்பதின் திரிபு ஆகும். இது தோள்+நால்+பை என்ற சொல்களின் சேர்க்கையாகும். தோள் என்பது தோள்பட்டையையும், நாலுதல் என்பது தொங்குதல் என்பதையையும் பொருளாக கொண்டது.
# ஜோல்னா பை

## வடிவமைப்பு

இது மிக எளிமையானதாகவும், குறைந்த விலை கொண்டதுமாகவும், நீண்ட காலம் உழைக்கக்கூடியதும் ஆகும். ஒரு எளிய பையின் இரு முனைகளை இணைக்கும் வகையில் நீண்ட பட்டை அமைக்கப்பட்டிருக்கும்வகையில் இது இருக்கும்.
# ஜோல்னா பை

## தற்காலத்தில்

முன்பு மங்கிய நிறங்களில்தான் ஜோல்னா பைகள் பெரும்பாலும் இருந்தன. தற்காலத்தில் வண்ண வண்ண நிறங்களில், வாசகங்கள் பொறிப்பது, எம்பிராய்டரி உள்ளிட்ட வேலைப்பாடு செய்யப்பட்டு, நேர்த்தியாக கிடைக்கின்றன.  
மேலும் இது அறிவு ஜீவிகளின் அடையாளமாகவும் கருதப்படுகிறது. இந்தப் பையை பயன்படுத்தும் பிரபல நபர் மேற்கு வங்க முதலமைச்சர் மம்தா பானர்ஜி ஆவார்.
# சீன இசைநாடகம்

**மரபு சீன இசை நாடகம்** *(Traditional Chinese opera)* , அல்லது சீகூ என்பது சீன மக்களிடையே பரவலாக வழங்கும் இசைநாடக அரங்காகும், இதன் தோற்றம் பண்டைய சீன நாட்டிலேயே தொடங்கிவிட்டது. இது பண்டைய சீனாவில் நிலவிய பல கலை வடிவங்களின் கூட்டு நிகழ்த்துகலை ஆகும். இது ஆயிரம் ஆண்டுகளாக மெல்லப் படிமலர்ந்த கலை வடிவம் ஆகும். இது கி. பி 13 ஆம் நூற்றாண்டில் சாங் பேரரசு காலத்தில் தன் இன்றைய முதிர்நிலை வடிவத்தை அடைந்தது. சீன அரங்கின் பண்டைய வடிவங்கள் மிக எளியவை. ஆனால் அவை நாளடைவில் இசை, நடனம், பாடல். மற்கலை, இலக்கியக் கலை என பல்வேறு கலை வடிவங்களை இணைத்துக் கொண்டு மரபு சீன இசை நாடகம் ஆனது.  
இவற்றில் பல வட்டார வகைகள் உண்டு அவற்ருள் பீகிங் வகை இசைநாடகம், சாவோசிங் இசைநாடகம், காண்டோனிய இசைநாடகம், குங்கூ இசைநாடகம், இலிவியூ இசைநாடகம் என்பன இவற்றில் அடங்கும்.
# சீன இசைநாடகம்

## வரலாறு

### தாங் வரையமைந்த ஆறு அரச மரபுகள்

சீன நாடகத்தின் தொடக்கநிலை வடிவம் *காஞ்சூன் இசைநாடகம்* (參軍戲, அல்லது ஊழல்வாதி நாடகம்) ஆகும். இது பிந்தைய சாவோ பேரரசு காலத்தில் தோன்றியது(319–351). இதன் தொடக்க வடிவத்தில் இது இரண்டு நிகழ்த்துனர்களைக் கொண்ட எள்ளல் நகைச்சுவை நாடகமாக இருந்தது. இருவரில் ஒருவர் ஊழல்வாதி (செய்யும் அலுவலர்) ஆவார். மற்றொருவர் அவரைக் கேலிசெய்யும் வெளுத்தமுடி காவுக் (蒼鶻) ஆவார்.  
ஆறு பேரரசுகள் காலத்தில் பலவகை இசையும் நடனமும் கலந்த நாடகங்கள் உருவாகின. வடக்கத்திய குவி பேரரசில், பெருமுகம் (大面, இதன் பொருள் முகமூடிஎனவும் *தைமியான்* 代面 எனவும் இலான்லிங் அரசர் 蘭陵王 எனவும் பொருள்படும்), எனப்படும் முகமூடி நாடகம் முகமூடி அணிந்து போர்க்களம் புகுந்த காவோ சாங்குங் நினைவாக உருவாக்கப்பட்டது. ஆடிப் பாடும் பெண் (踏謡娘) நாடகம் குடித்துவிட்டு வந்த கணவனால் அடிக்கப்படும் பெண்ணின் கதையாகும். இந்த ஆடிப் பாடும் பெண் பாத்திர்ம் தொடக்கத்தில் பெண்போல உடுத்த ஓர் ஆணால் நிகழ்த்தப்பட்டது. ஆடிப் பாடும் பெண் நாடகங்களின் கதை மிக எளியது. ஆனால், இவையே சீன இசை அரங்க குறுவடிவங்கள் ஆகும். என்றாலும், இவையே நுட்பமாகப் பின்னர் வளர்ந்த சீன இசைநாடகங்களுக்கான முன்னோடிகளாகும்.  
இவ்வகைத் தொடக்க இசைநாடகங்கள் தாங் பேர்ரசில் மக்களிடையே பரவலாக நிகழ்த்தப்பட்டன. பின்னர், இவை மேலும் வளர்த்தெடுக்கப்பட்டன. எடுத்துகாட்டாக, தாங் அரசமரபின் முடிவில் ஊழல்வாதி இசைநாடகம் சிக்கலான கதைக்கருக்களுடனும் எதிர்பாராத திருப்பங்களுடனும் படிமலர்ந்தது. இப்போது இதில் குறைந்தது நான்கு நிகழ்த்துனர்கள் நடித்தனர். இந்த்த் தொடக்கநிலிச் சீன இசைநாடகங்கள் தாங் பேரரசில் மிகச் சிறப்பாக வளர்த்தெடுக்கப்பட்டது. பேர்ரசய் சுவான்ழாங் (712–755), "பரல் தோட்டம்" (梨园/梨園; líyuán) எனும் முதல் இசைக் கல்விக் கழகத்தை நிறுவி, அதில் இசைஞருக்கும் நடனக் கலைஞருக்கும் நடிகர்களுக்கும் சிறந்த பயிற்சியை வழங்கினார். சீனாவில் இசைநாடக அணிகள் நிகழ்த்துனர்களால் உருவாக்கப்பட்டன. இவர்கள் பேரரசரின் சொந்த மகிழ்ச்சிக்காகவே நாடகங்களை நடத்தினர். இன்றும் இசைநாடக நிகழ்த்துனர்கள் "பரல் தோட்ட மாணாக்கர்" (梨园弟子 / 梨園弟子, líyuán dìzi) என வழங்கப்படுகின்றனர்.
# சீன இசைநாடகம்

## வரலாறு

### தாங் வரையமைந்த ஆறு அரச மரபுகள்

#### சாங் முதல் குவிங் வரை

'', 1759]]
# சீன இசைநாடகம்

## வகைமைகள்

### வடக்கத்தியவை

- பீகிங் இசைநாடகம் (京剧)
- யூ இசைநாடகம் (豫剧)
- எரென்ழுவான்/பாங்ழிசி/பென்பெங் இசைநாடகம் (二人转) (வடகிழக்கு சீனா)
- கெபேய் பாங்ழி (河北梆子) (கெபேய்)
- யியூ (吉剧) (யிலின்)
- உலூயு]] (吕剧) (சாந்துங்]])
- மாவோகியாங்(茂腔) (சாந்துங்)
- பிங்யூ (评剧) (கெபேய்)
- பூயு (蒲剧) (சான்சி)
- குவின்கியாங் (秦腔) (சான்சி)
- சாயு (雜劇)
- யின்யூ (:zh:晋剧|晋剧) (சான்சி)
# தெமித்திரஸ்

**தெமித்திரஸ்** (Demetrius I of Bactria) (ஆட்சிக் காலம் கிமு 200 – 180) பேரரசர் அலெக்சாண்டரின் இந்தியப் படையெடுப்புக்குப் பின்னர், காந்தாரத்தை மையமாகக் கொண்டு நடு ஆசியாவின் கிரேக்க பாக்திரியா பேரரசு மற்றும் இந்தோ கிரேக்க நாடுகளின் நிலப்பரப்புகளை கிமு 200 முதல் 180 முடிய ஆட்சி செய்தவர்.  
கிரேக்கப் படைத்தலைவர் முதலாம் ஐதிதெமசின் மகனான தெமித்திரஸ் கிமு 200ல் தற்கால ஆப்கானித்தான் மற்றும் பாகிஸ்தான் பகுதிகளை வென்று, இந்தோ கிரேக்க நாட்டை நிறுவி, தட்சசீலம் மற்றும் சகலா நகரங்களை நிர்மாணித்தவர்.
# தெமித்திரஸ்

## இந்தியா மீதான படையெடுப்புகள்

தெமித்திரஸ் உருவம் பொறித்த நாணயம், கிமு 200 - 180]]  
கிரேக்க மன்னர் தெமித்திரஸ், மௌரியப் பேரரசின் வீழ்ச்சிக்குப் பின்னர், கிமு 180ல் இந்தியாவின் வடமேற்கு பகுதிகளை கைப்பற்றினார்.  
தெமித்திரசின் கிரேக்கப் படையெடுப்புகள் இந்தியாவில் சகேதம் (அயோத்தி), பாஞ்சாலம், மதுரா மற்றும் மகத நாட்டின் தலைநகரான தற்கால பாட்னா வரை நீடித்தது.  
கிரேக்க பாக்திரியா பேரரசு மற்றும் இந்தோ கிரேக்க நாடுகளில் பௌத்தம் பரவியதால், கிரேக்கர்கள் பௌத்த சமயத்தை தழுவி, கிரேக்க-காந்தாரக் கலையில் கௌதம புத்தர் மற்றும் பிறரின் சிற்பங்களை வடித்தனர். பிக்குகள் தங்குவதற்கான விகாரைகளும், புத்தரை தியானப்பதற்கு சைத்தியங்களும் நிறுவப்பட்டது.  
தெமித்திரஸ் ஐந்து வகை நாணயங்களை கிரேக்கம் மற்றும் கரோஷ்டி எழுத்துமுறைகளில் வெளியிட்டார்.
# சாகேதம்

**சாகேதம்** (**Saketa**) என்பதற்கு சமசுகிருதம் மற்றும் இந்தி மொழிகளில் தேவர்கள் வாழும் சொர்க்கம் எனப்பொருள்படும். இந்து தொன்மவியலில் சாகேதம் என்பதனை, முக்தி பெற்ற சீவராசிகள் தங்கும் வைகுந்தம் என்றும் அழைப்பர்.  
சாகேதம் என்பது இந்துக்களின் புண்ணிய தலமான பண்டைய அயோத்தியின் மற்றுமொரு பெயராகும்.  
இராமாயண காவியத்தில் அயோத்தி எனும் **சாகேதம்**, கோசல நாட்டின் தலைநகரமாகவும், ராம ஜென்ம பூமியாக விளங்கியதால், இந்நகரம் இந்துக்களின் புனித தலமாக போற்றப்படுகிறது.  
மேலும் இந்நகரத்தின் மான் பூங்காவில் கௌதம புத்தர் தங்கி, தம் சீடர்களுக்கு நல்லறம் போதித்தார்.
# லிண்டெர்ஹோஃப் அரண்மனை

**லிண்டெர்ஹோஃப்அரண்மனை**(**Linderhof Palace** என்பது ஜெர்மனியின்,தென்மேற்குபவேரியாவில் எல்டால் அபேவுக்கு அருகில் உள்ளஒருஅரண்மனை.இது பவேரியாமன்னர்இரண்டாம் லூத்விக் கட்டிய மூன்று அரண்மனைகளில்சிறியதுஆகும். மேலும் அவர்வாழ்நாளிலேயேமுழுமையாககட்டிமுடிக்கப்பட்ட ஒரேஅரண்மனையும்ஆகும்.  
இந்த அரண்மனையில் கண்ணாடிகள் நிரம்பிய ஒரு கூடம், இசைக்கூடம், சந்திப்புக் கூடம், உணவுக்கூடம், அலங்கார விளக்குகள், அதிசயக்கும் ஓவியங்கள், அழகிய நீரூற்றுகள், அழகு தோட்டங்கள் என்று கலைநயத்துடன் அமைக்கப்பட்டுள்ளது. மேலும் இந்த அரண்மனைக்குள் வீனஸ் கிராட்டோ என்ற சிறு குளம் அமைக்கப்பட்டுள்ளது. இந்தக் குளத்தில் அன்னப் பறவை வடிவிலான தங்கப் படகில் மன்னர் லுட்விக் பயணம் செய்து மகிழ்ந்தார்.
# பலூன் (2017 திரைப்படம்)

**பலூன்** (Balloon) 2017 ஆம் ஆண்டில் வெளிவந்த ஒரு இந்திய தமிழ்த் திரைப்படம் ஆகும். இத்திரைப்படம் சினிஸ் சரவணனால் இயக்கப்பட்டு திலிப் சுப்பராயன், அருண் பாலாஜி, மற்றும் நந்தகுமார் ஆகியோரால் தயாரிக்கப்பட்ட படமாகும். இத்திரைப்படத்தில் ஜெய், அஞ்சலி மற்றும் ஜனனி ஐயர் ஆகியோர் முன்னணி கதாபாத்திரங்களில் நடித்துள்ளனர். இத்திரைப்படத்திற்கு யுவன் சங்கர் ராஜா இசையமைத்துள்ளார். இத்திரைப்படத்தின் தயாரிப்பு சூன் 2016 இல் தொடங்கியது. 29 திசம்பர் 2017 இல் திரைக்கு வந்தது. இத்திரைப்படம் வசூல்ரீதியாக சராசரியான வெற்றியைப் பெற்றது.
# பலூன் (2017 திரைப்படம்)

## நடிப்பு

- ஜீவானந்தம் (ஜீவா), சார்லி மற்றும் ஜெய் ஆக ஜெய்
- ஜாக்லினாக அஞ்சலி
- செண்பகவல்லியாக ஜனனி ஐயர்
- பாண்டாவாக (நந்தா பாபு)யோகி பாபு
- சமுதாயத்தலைவராக நாகிநீடு
- பாதிரியார் ஆண்ட்ரூசாக ஜாய் மேத்யூ
- அடியாளாக ராமச்சந்திரன் துரைராஜ்
- ஆரோக்கியமாக கார்த்திக் யோகி
- ஜீவாவின் மருமகனாக செல்வன் ரிசி
- சார்லியின் மகளாக செல்வி மோனிகா
- ஜீவாவின் சகோதரனாக சுப்பு பஞ்சு அருணாச்சலம்
- போஸ்டர் நந்தகுமார்
- பி. எல். தேனப்பன்
- திரைப்படத் தயாரிப்பாளராக கே. எஸ். ஜி. வெங்கடேஷ்
- ஜீவானந்தமாக ராஜ் தருண் (சிறப்புத் தோற்றம்)
- ஜீவானந்தத்தின் தோழியாக சாந்தினி தமிழரசன் (சிறப்புத் தோற்றம்)
# பலூன் (2017 திரைப்படம்)

## தயாரிப்பு

மார்ச் 2016 இல், சினிஸ் இயக்கத்தில் ஒரு திகில் திரைப்படத்தில் நடிக்க நடிகர் ஜெய் ஒப்பந்தத்தில் கையொப்பமிட்டார். இந்த இயக்குநர் முன்னதாக என்றென்றும் (2014) என்ற திரைப்படத்தை இயக்கியவரும் கந்தசாமி என்பவரால் தயாரிக்கப்பட்டு முடங்கிப்போன, *வேட்டை மன்னன்* என்ற திரைப்படத்தில் தயாரிப்புப் பணிகளில் உதவியரும் ஆவார். ஜெய் இந்தப் படத்தில் மணம் முடித்தவராக வருகிறாரெனவும், அவர் மூன்று தனித்தனியான தோற்றங்களில வருகிறாரென்றும் தெரிவித்துள்ளார். முன்னதாக 2011 ஆம் ஆண்டில் அஞ்சலி ஜெய் கதாநாயகனாக நடிக்கும் படங்களில் இனி நடிக்கப் போவதில்லை என்று அறிவித்திருந்த போதிலும், அஞ்சலி இத்திரைப்படத்தில் முன்னணி கதாபாத்திரத்தில் நடிக்க சூன் 2016 இல் ஒப்பந்தமானார். சூலை 2016 இல் பலூன் என பெயரிடப்பட்டு தயாரிப்புப் பணியானது அதற்குப் பிறகு தொடர்ந்து நடக்க ஆரம்பித்தது. ஆகத்து 2016 இல் இத்திரைப்படத்தில் நடிக்க ஜனனியும் ஒப்பந்தமானார். எந்தக் கதாபாத்திரமாக இருந்தாலும் அதை தன்னுடைய கண்கள் மூலம் மிக அழகாக வெளிப்படுத்தக்கூடிய ஜனனி எங்களின் பலூன் படத்தின் முன்னணி கதாபாத்திரத்தில் நடிப்பது எங்களுக்குப் பெரும் மகிழ்ச்சியாக இருக்கிறது என்று இயக்குநர் சினிஸ் தெரிவித்தார். முழுக்க முழுக்க இளைஞர்களுக்கு பிடித்தமான படமாக பலூன் திரைப்படத்தை உருவாக்கி வருவதாகவும், இளைஞர்களைக் கவரக்கூடிய கதை என்பதால், பலூன் படத்தில் மெல்லிசையில் இனிமையான பாடல்கள் இருந்தால் நன்றாக இருக்கும் என்று கருதியதாகவும் இதற்காக யுவன் சங்கர் ராஜாவை ஒப்பந்தம் செய்ததாகவும், பலூன் படத்திற்கு அவர் இசையமைப்பது பெரும் மகிழ்ச்சியாக இருக்கிறது எனவும் இயக்குநர் தெரிவித்துள்ளார்.  
*பிக் பாஸ் தமிழ்* என்ற நிகழ்ச்சியில் ஓவியாவால் உச்சரிக்கப்பட்டுப் புகழடைந்த "நீங்க சட் அப் பண்ணுங்க" என்ற தொடர் இத்திரைப்படத்தில் ஒரு பாடலில் பயன்படுத்தப்பட்டுள்ளது. திரைப்படத்தை விளம்பரப்படுத்தும் நோக்கம் கொண்ட இந்தப் பாடல் அனிருத்தால் பாடப்பட்டு 28 ஆகத்து 2017 இல் வெளியிடப்பட்து. இந்நேரத்தில் அஞ்சலி பிக் பாஸ் நிகழ்ச்சிக்குள் இத்திரைப்படத்தின் விளம்பர நோக்கத்திற்காக இணைந்தார்.
# பலூன் (2017 திரைப்படம்)

## கதைக்களம்

திரைப்பட இயக்குநராக விரும்பும் குட்டி (ஜெய்), ஒரு பேய்க்கதையைத் தயாரிப்பதற்காக தன் அண்ணன் மகன் பப்பு, தன் துணை இயக்குனர்கள் (யோகி பாபு), மனைவி ஜாக்குலின் (அஞ்சலி) ஆகியோருடன் ஊட்டிக்கு வருகிறார். தான் தங்குவதற்காக ஒரு பெரிய பங்களாவைத் தேர்ந்தெடுத்து அதில் தங்குகிறார். அந்த ஊரில் உள்ள ஒரு பாழடைந்த வீட்டில் சில விசித்திரமான மரணங்கள் நடந்திருப்பதைக் கேள்விப்பட்டு, அதை வைத்து ஒரு பேய்க் கதை எழுத நினைத்து தகவல்களைச் சேகரிக்கிறார். ஆனால், குட்டி வசிக்கும் வீட்டிலேயே சில விசித்திரமான சம்பவங்கள் நடக்கின்றன. பேயுடன் விளையாடும் பப்புவை ஒரு கட்டத்தில் பேய் பிடித்துக்கொள்கிறது. பேய் தன்னைக் கொன்றவர்களை பலிவாங்க வேண்டும் என கோரிக்கை வைக்கிறது. அந்தக் குழந்தை சொல்லும் 'செண்பகவள்ளி' என்பவரைத் தேடிப் போக அந்த ஆவி ஜாக்குலின் (அஞ்சலி) உடம்புக்குள் இறங்கி விடுகிறது. செண்பகவள்ளி யாரால் கொல்லப்பட்டாள்? ஏன் கொல்லப்பட்டாள்? தன்னைக் கொன்றவர்களை எப்படி பலிவாங்குகிறாள்? இந்தக் கதைக்கும் பலூனுக்கும் என்ன தொடர்பு? என்பதெல்லாம் பிற்பாதிக் கதை. கதை எழுதப்போன இடத்தில் நடைபெறும் இந்த விபரீதங்களையெல்லாம் மீறி ஜெய் பேய்க்கதை எழுதினாரா அதைப் படமாக எடுத்தாரா என்பது படத்தின் உச்சகட்ட காட்சி.
# மசாகன் கப்பல் கட்டும் நிறுவனம்

**மசாகன் கப்பல் கட்டும் நிறுவனம்** (**Mazagon Dock Shipbuilders Limited** (**MDL**) இந்தியாவின் மும்பை பெருநகரத்தில் செயல்படும் இந்நிறுவனம், அனைத்து வகையான கப்பல்களை கட்டுதல் மற்றும் பழுது நீக்கும் பணிகளை செய்யும் இந்திய அரசின் பொதுத்துறை நிறுவனம் ஆகும்.  
1934ல் நிறுவப்பட்ட இந்நிறுவனம் போர்க் கப்பல்கள், எண்ணெய்க் கப்பல்கள், நீர்மூழ்கிக் கப்பல்கள், வணிகக் கப்பல்கள், ரோந்துப் படகுகள், பயணிகள் கப்பல்களை கட்டும் பணிகளையும், பழுது நீக்கும் பணிகளையும் செய்கிறது.  
இந்தியாவின் லட்சிய திட்டங்களில் ஒன்றான உள்நாட்டில் நீர்மூழ்கி கப்பல்களை தயாரிக்கும் திட்டம்-75 ன் கீழ் ஆறு கல்வாரி வகை நீர்மூழ்கி கப்பல்கள் இந்த நிறுவனத்தால் கட்டப்பட்டுள்ளது
# தொல்லியல் அருங்காட்சியகம், தரங்கை பேராயர் மாணிக்கம் லுத்தரன் கல்லூரி

**தொல்லியல் அருங்காட்சியகம், தரங்கை பேராயர் மாணிக்கம் லுத்தரன் கல்லூரி** என்பது தமிழ்நாட்டின், மயிலாடுதுறை மாவட்டம் பொறையாரில் உள்ள பேராயர் மாணிக்கம் லுத்தரன் கல்லூரியில் உள்ள ஒரு தொல்லியல் அருங்காட்சியகமாகும்.  
இந்த அருங்காட்சியகத்தில் காட்சிக்கு வைக்கப்பட்டுள்ள பொருட்கள் எல்லாம், இந்த கல்லூரியின் வரலாற்றுத் துறை மாணவர்களால் சுற்றுவட்டாரத்தில் நடத்தப்பட்ட கள ஆய்வில் கண்டெடுக்கப்பட்டவை ஆகும். ஒருங்கிணைந்த தஞ்சை மண்டலத்தில் உள்ள தில்லையாடி, தலைச்சங்காடு, தி.மணல்மேடு, காரைக்கால் மாவட்டம் மாதூர் உள்ளிட்ட சுற்று வட்டாரத்தில் உள்ள பல்வேறு பகுதிகளில் வரலாற்றுத்துறை மாணவர்களால் கள ஆய்வு மேற்கொள்ளப்பட்டு, அப்பகுதிகளில் 2,500 ஆண்டுகளுக்கு முற்பட்ட பொருட்களான முதுமக்கள் தாழி, ஈமக்கிரியை தாழி, அந்தத் தாழிகளில் இருந்த மண்டை ஓடுகள், எலும்புத் துண்டுகள், மட்பாண்டங்கள், கீறல் குறியீடுகளுடன் கூடிய மட்பாண்டங்கள், இரும்பினாலான சிறிய ஆயுதங்கள் உள்ளிட்ட பொருட்கள் கண்டறியப்பட்டன. மேலும் புதிய கற்கால, இரும்பு கால மட்பாண்டங்களும் கண்டறியப்பட்டன. அவற்றைத் திரட்டி 2002 இல் இந்த அருங்காட்சியம் அமைக்கப்பட்டது.
# மௌன ராகம் (தொலைக்காட்சித் தொடர்)

**மௌன ராகம்** என்பது விஜய் தொலைக்காட்சியில் 24 ஏப்ரல் 2017ஆம் ஆண்டு முதல் திங்கள் முதல் சனி வரை இரவு 7.30 மணிக்கு ஒளிபரப்பான இசைக் குடும்பக் கதை பின்னணியைக் கொண்ட தொலைக்காட்சி நாடகத் தொடர் ஆகும். இந்த தொடர் வங்காளி மொழி தொடரான 'போட்டால் குமார் கான்வலா' எனும் தொடரின் மறு ஆக்கம் ஆகும்.  
இந்த தொடரை தாய் செல்வம் என்பவர் இயக்க, கிருத்திகா, ஷெரின், ஷமிதா ஸ்ரீகுமார், ராஜீவ் பரமேஷ்வர், சிப்பி ரஞ்சித் போன்ற பலர் நடித்துள்ளார்கள். மற்றும் பிரபல இசை அமைப்பாளர் எம். ஜெயச்சந்திரன் இந்தத் தொடருக்கு பின்னணி இசை அமைத்துள்ளார்.  
கொரோனாவைரசு காரணத்தால் மார்ச் 27, 2020 முதல் தற்காலிகமாக நிறுத்தப்பட்டு ஆகஸ்ட் 8, 2020 முதல் மீண்டும் அதே நேரத்தில் ஒளிபரப்பாகி, நவம்பர் 19 செப்டம்பர் 2020 ஆம் ஆண்டு அன்று 863 அத்தியாயங்களுடன் நிறைவு பெற்றது. இந்த தொடரின் இரண்டாம் பாகம் 1 பெப்ரவரி 2021 ஆம் ஆண்டு ஒளிபரப்பாகின்றது.